da en en da id da sv da de da nb da da da da da en sv sv da da en
Ordbog for informationshåndtering, bog og bibliotek
Bibliotek som drives med almenheden som målgruppe. (I modsætning til skolebibliotek og forskningsbibliotek som drives med en skoles eller institutions tilknyttede som målgruppe). Se også: centralbibliotek
I Danmark drives alle folkebiblioteker siden 1964 af en kommune (dog fandtes der biblioteksforbund omfattende to eller flere kommuner i perioden 1964-2006). De danske folkebibliotekers opgaver er fastlagt i Lovbekendtgørelse nr. 100 af 30. januar 2013 om biblioteksvirksomhed kapitel 1 med tilhørende Bekendtgørelse nr. 103 af 31. januar 2013 om biblioteksvirksomhed.
Brugen af betegnelsen kommunebibliotek synes at være vigende. Betegnelsen indgår fx i navne som Tårnby Kommunebiblioteker og Esbjerg Kommunes Biblioteker.
Mange danske folkebiblioteker bliver i disse år (2018) lagt sammen med andre (kommunale) funktioner, fx borgerservice og kulturhus (fx Tingbjerg Bibliotek/Kulturhus)